สวัสดีค่ะ รีวิวนี้ยังอยู่สมุทรสงครามต่อนะคะ วันที่ 2 หน่วยงานของแหม่มได้ย้ายไปสัมมนาที่นี่ต่อค่ะ และเมื่อเจออาหารอร่อยจากบ้านไม้ชายเลน รีสอร์ทกันแล้ว อาหารที่นี่ก็อร่อยไม่แพ้กันเท่าไหร่ค่ะ
ร้านนี้จะอยู่ไม่ไกลจากตลาดอัมพวาเท่าไหร่ค่ะ อยู่ริมแม่น้ำ เวลานั่งทานอาหาร บรรยากาศเย็นสบายดีค่ะ แต่พวกเรามาสัมมนากันก็เลยทานอาหารที่ริสอร์ทกันเลย เพื่อจะได้ไม่เสียเวลาในการสัมมนาเครียด ๕๕๕ มาชมเมนูอาหารที่เลขาสั่งมาให้พวกเราทานกันค่ะ

เมนูอาหารเย็น 
ยำปลาดุกฟู เมนูนี้ชอบเลยค่ะ รสชาติที่ชอบเลย ^^
ต้มข่าไก่ เมนูนี้เสียดายน้ำกระทิไม่ข้นเท่าไหร่ แต่รสชาติผ่านค่ะ 
ผัดผักยอดมะพร้าวอ่อนกุ้ง เมนูนี้เฉยๆ ค่ะ
หลนปลา ขอบอกว่าทานกับผักและข้าวอร่อยมาก
ผัดไก่พริกเผา เมนูนี้เฉยๆ ค่ะ
หอยหลอดผัดฉ่า เมนูนี้เฉยๆ ค่ะ เผ็ดนิดๆ 


เมนูอาหารกลางวัน
ทอดมันกุ้ง รสชาติดีเลยค่ะ กรอบนุ่มอร่อย
ยำหัวปลี เมนูนี้ชนะเลิศของเมนูอาหารทั้งหมดในวันนี้เลยค่ะ อร่อยดี คล้ายๆ ยำถั่วพู
ผัดเขียวหวานลูกชิ้นปลากราย เมนูนี้สอบตกเลยค่ะ เพราะลูกชิ้นปลากรายไม่สดเอาซะเลยมีกลิ่นน้องทานไปแทบอ้วก ทานไปกลัวท้องเสียค่ะ
ไข่เจียวหอยนางรม เมนูเบสิคแต่หมดลงไปในพริบตา ๕๕๕
ไก่ผัดพริกขิง เมนูนี้ก็อร่อยดีค่ะ 
แกงส้มปลาช่อนทอดกรอบ เมนูนี้ปลาตัวใหญ่มาก สดดีค่ะ 
ผัดบล๊อคโคลี่กุ้ง เมนูนี้เฉยๆ ค่ะ

ที่ตั้ง : 39/4 หมู่หมู่ 9 ซอยซอย วัดจันทร์เจริญสุข อาคาร ภายในบ้านชมเดือนรีสอร์ท ถนนดำเนินสะดวก-แม่กลอง ตำบลบ้านปรก อำเภอเมืองสมุทรสงคราม สมุทรสงคราม 
เบอร์โทรศัพท์ : 0-3475-2200-1,08-1466-5809
เบอร์แฟกซ์ : 0-3475-2091
วันและเวลาเปิดปิดทำการ : เปิดทุกวัน เวลา 11.00-21.00 น. หยุดทุกวันอังคาร
การเดินทาง
จากกรุงเทพฯ ใช้ถนนพระราม 2 ตรงไปตลาดแม่กลองมาเส้นดำเนินสะดวก จากตลาดบ้านชมเดือนประมาณ 4-5 กิโลเมตร สังเกตทางซ้ายมือจะมีป้ายวัดจันทร์เจริญสุขเข้ามาในซอยวัดประมาณ 300 เมตร บ้านชมเดือนรีสอร์ทอยู่ทางด้านซ้าย ส่วนร้านอาหารบ้านชมเดือนอยู่ในรีสอร์ท
ที่จอดรถ : บริเวณบ้านชมเดือนรีสอร์ท